סרט קומדיה

L'Arroseur arrosé}} {{כ}}(1895)
קומדיה היא סוגה קולנועית הכוללת סרטים שמטרתם המרכזית להצחיק ולשעשע את צופיהם, ומתאפיינת בדרך כלל באווירה קלילה ובנטייה לסיום העלילה בסגירה חיובית והרמונית<ref name=":0"></ref>.

==התפתחות הסוגה==
יצירות רבות בתקופתו המוקדמת של הקולנוע נטו להומור פיזי, הפונה לקהל רחב, והכילו בדיחות, סיטואציות משעשעות וסלפסטיק. בהגדרה הרחבה של סרטי הקומדיה, סרט הקומדיה הראשון שנוצר עשוי להיות סרטם של האחים לומייר, "L'arroseur arrosé<ref name=":0" />" ("המשקה המושקה") משנת 1895<ref name=":0" />.

בתקופת סרטי הטריקים ותקופת הראינוע היו נפוצות יצירות קומדיה עתירות הומור סלפסטיק, ששאבו השראה מהסגנון שהיה מקובל במופעי מיוזיק הול ווודוויל<ref name=":0" /> – מופעי בידור שהיו נפוצים מזה מספר עשורים ושילבו מופעים של זמרים, קומיקאים, רקדנים, שחקנים ובדרנים בעלי כישרונות ייחודיים כמו קוסמים, להטוטנים ומאלפי חיות<ref></ref><ref></ref>.

לצד התפתחות ההומור הפיזי בקולנוע, התפתח במקביל גם סגנון קומי מעודן יותר, ששאב השראה מהקומדיה התאטרלית, ושילב אותה עם אלמנטים של רומנטיקה ומלודרמה שהגיעו ממסורות של ספרות ותיאטרון של המאה ה־19 באירופה, ויצרו יחד מעין קומדיות מצבים. בשנות ה־20 וה־30, יצירותיהם של ארנסט לוביטש וססיל ב. דה-מיל האמריקאים, וכן יצירות בקולנוע הפורטוגזי, שתרמו להצלחתן העולמית של הקומדיות הרומנטיות, חיזקו את מעמדו של סגנון קומי זה<ref name=":0" />.

=== התפתחות הקומדיה בבוליווד ===
תעשיית הקולנוע של בוליווד היא בין הגדולות בעולם, הנפוצה בהודו ובמדינות רבות נוספות<ref name=":3"></ref>.

סרט הקומדיה המלא הראשון שהופק בהודו היה "Returned" משנת 1921, ועסק באי ההתאמה התרבותית של צעיר שחזר מלונדון להודו. לאחר עצמאות הודו בשנת 1947, התגבשה מסורת קולנועית בבוליווד ובה בסרטים רבים ישנן דמויות קומיות המוצגות כאתנחתא קומית במרווחי זמן קבועים, וההומור היה בעיקר פיזי<ref name=":3" />.

בשנות ה־70 וה־80 התקרבו סרטים שהם סרטי קומדיה "מלאים" אל המיינסטרים, כאשר בשנות ה־70 הופקו סרטי קומדיה העוסקים בחיי היומיום של דמויות "נורמטיביות" ממעמד הביניים. בשנת 1983 הופק הסרט "Jaane Bhi Do Yaaron" שאמנם נכשל בקופות, אך בהדרגה התקבל בקהל הרחב במעמד של סרט פולחן. בשנות ה־90 עבר הקולנוע הבוליוודי כולו ליברליזציה שהשפיעה גם על סוגת הקומדיה, וכן באותה עת הפך נפוץ יותר תחום ההומור המילולי – דוגמת משחקי מילים וניסוחים בעלי כפל משמעות<ref name=":3" />.

בסוף המילניום ובתחילת שנות ה־2000 החלו להיטי הקומדיה הבוליוודיים לצבור פופולריות גם מחוץ להודו, וחלקם הפכו לשוברי קופות מכניסים במיוחד<ref name=":3" />.

==מאפיינים==
לסרטי הקומדיה מבנה קלאסי נפוץ, ובו סיטואציה עלילתית שמסתבכת וגורמת לסדרה של קשיים, טעויות או בלבולים, שבתומה סיום שמביא את העלילה לפתרון ברור ומסודר<ref name=":0" />.

הסרטים הקומיים מתאפיינים בדרך כלל באווירה קלילה<ref name=":0" />, ובהכללה נוטים לקבל ביקורות צוננות יותר בהשוואה לסוגות אחרות, ונחשבים "איכותיים" פחות, אם כי נכונותה של תדמית זו שנויה במחלוקת<ref></ref><ref name=":2"></ref>. כך או אחרת, ממעטות הקומדיות לזכות בפרסי הקולנוע החשובים, בהשוואה לסרטי הדרמה<ref name=":12"></ref><ref name=":4"></ref>.

הקומדיה, ובמיוחד הדרמות הקומיות<ref name=":1"></ref>, משקפת את הערכים והאמונות של החברה בה נוצרה, הן מבחינת סגנון ההומור והן מבחינת הנושאים עליהם מתבדחים<ref></ref>.

==שחקנים בולטים בז'אנר==
אף על פי שסרטי קומדיה זוכים בממוצע פחות בפרסי אוסקר, בהשוואה לסרטי דרמה למשל<ref name=":12" /><ref name=":4" />, שחקנים שונים זכו בפרס לשחקן או לשחקנית הטובים ביותר, או שחקן או שחקנית המשנה הטובים ביותר, עבור הופעה בסרטי קומדיה. בין שחקנים אלו ישנם קווין קליין על תפקידו ב"דג ושמו וונדה" (1988), ג'ק פאלאנס ב"תעצרו את העיר, אני רוצה לרדת!" (1991), מריסה טומיי ב"בן דודי ויני" (1992) ואלן ארקין "מיס סאנשיין הקטנה" (2006)<ref></ref>.
{| class="toccolours mw-collapsible mw-collapsed" width="100%"
! להצגת שחקנים בולטים בז'אנר – לחצו על "הצגה" משמאל
|-
|
* באסטר קיטון<ref name=":2" />
* לורל והארדי<ref></ref>
* האחים מרקס<ref name=":2" />: מרק ברווז (1933), לילה באופרה (1935), יום במרוצים (1937), האחים מרקס בקרקס (1939), האחים מרקס במערב הפרוע (1940), החנות הגדולה (1941), לילה בקזבלנקה (1946)
* ג'ין ויילדר<ref></ref>: המפיקים (1967), ווילי וונקה ובית החרושת לשוקולד (1971), אוכפים לוהטים (1974), פרנקנשטיין הצעיר (1974), לא ראיתי לא שמעתי (1989), המיליונר הזה הוא עני (1991)
* סטיב מרטין<ref></ref>: השלומיאל (1979), שלושה אמיגוס (1986), חנות קטנה ומטריפה (1986), רוקסן (1987), נוכלים עם סגנון (1988), סיפורי אל. איי. (1991), אבי הכלה (1991), אבי הכלה 2 (1995), הפנתר הוורוד (2006), הפנתר הוורוד 2 (2009)
* לזלי נילסן<ref></ref>: טיסה נעימה (1980), האקדח מת מצחוק: מתוך תיקי מחלק משטרה! (1988), האקדח מת מצחוק ½2: ריחו של הפחד (1991), האקדח מת מצחוק ⅓33: העלבון האחרון (1994), דרקולה: מת ואוהב את זה (1995), המרגל מת מצחוק (1996), המיליונר מת מצחוק (1997), הנמלט מת מצחוק (1998), החלל מת מצחוק (2000), הבלש מת מצחוק (2001), מת לצעוק 3 (2003), מת לצעוק 4 (2006), סופרהירו (2008)
* רובין ויליאמס: פופאי (1980), בוקר טוב, וייטנאם (1987), הרפתקאות הברון מינכהאוזן (1988), הוק (1991), אלאדין (1992), צעצועים (1992), להיות אנושי (1993), גברת דאוטפייר (1993), אלאדין ומלך הגנבים (1995), תשעה חודשים (1995), ג'ומנג'י (1995), כלוב הציפורים (1996), (1996), איפה הילד? (1997), לפרק את הארי (1997), סמוצ'י חייב למות (2002), רובוטס (2005), איש השנה (2006), תזיזו ת'רגליים (2006), לילה מוטרף במוזיאון (2006), מזל תאומים (2009)
*ג'ים קארי

|}

==במאים בולטים בז'אנר==
{| class="toccolours mw-collapsible mw-collapsed" width="100%"
! להצגת במאים בולטים בז'אנר – לחצו על "הצגה" משמאל
|-
|
* צ'ארלי צ'פלין<ref name=":2" />: הבהלה לזהב (1925), אורות הכרך (1931), זמנים מודרניים (1936), הדיקטטור הגדול (1940), אורות הבמה (1952)
* בילי ויילדר<ref name=":2" />
* מל ברוקס: המפיקים (1967), אוכפים לוהטים (1974), סרט אילם (1976), ההיסטוריה המטורפת של העולם (1981), שיגעון בחלל (1987), רובין הוד: גברים בגטקעס (1993), המפיקים (2005)
* וודי אלן<ref name=":2" />: קח את הכסף וברח (1969), שחק אותה סם (1972), כל מה שרצית לדעת על מין ולא העזת לשאול (1972), ישנוני (1973), אהבה ומלחמה (1975), הרומן שלי עם אנני (1977), מנהטן (1979), אבק כוכבים (1980), קומדיה סקסית של ליל קיץ (1982), זליג (1983), דני רוז האיש מברודוויי (1984), שושנת קהיר הסגולה (1985), סיפורי ניו-יורק (1989), קליעים מעל ברודוויי (1994), לפרק את הארי (1997)
* צוקר, אברהמס וצוקר: סרט מטוגן (1977), טיסה נעימה (1980), סודי ביותר (1984), חטיפה נעימה, האקדח מת מצחוק: מתוך תיקי מחלק משטרה! (1988), האקדח מת מצחוק ½2: ריחו של הפחד (1991), האקדח מת מצחוק ⅓33: העלבון האחרון (1994), מיליונר מי שגומר ראשון (2001), מת לצעוק 3 (2003), מת לצעוק 4 (2006)
|}

==ראו גם==
* קומדיה מטורפת
* קומדיה רומנטית
* קומדיה שחורה

==קישורים חיצוניים==

* 
* 

==הערות שוליים==

*
קטגוריה:קומדיה
קומדיה